112 ani de istorie a documentului de călătorie românesc, ce reprezintă o poartă către lumea întreagă pentru fiecare cetățean al României, dar și 16 ani de la punerea în circulație a primului pașaport simplu electronic românesc în țara noastră, fiind unul din primii pași implementați cu succes în procesul de digitalizare a administrației publice.
Evoluția în timp de la "cărticica portativă" la pașaportul simplu electronic de astăzi stă mărturie eforturilor deosebite depuse de generații de profesioniști pentru ca cetățenii români să poată călători oriunde, beneficiind de un document adaptat noilor realități tehnologice care asigură securitate, integritate și eficiență călătoriilor internaționale.
Mai mult decât un document de călătorie, în prezent, pașaportul electronic românesc este MAI puternic, situându-se pe locul 15 pe scara internațională a mobilității, MAI sigur datorită multiplelor elemente de siguranță care previn falsificarea și contrafacerea, în același timp asigurând protecție și securitate datelor cu caracter personal, MAI rapid, fiind eliberat într-un termen mediu, la nivel național, mai mic de 3 zile lucrătoare.
La mulți ani, pașaportului românesc!